डिस्क्लेमर
दो
क्या तुम मेरी तस्वीर खींच रहे थे?
मैं…
- मुझे लगता है तुमने अभी-अभी मेरी तस्वीर खींची। - मुझे माफ़ कर दीजिए।
पर महासागर के सामने आप बस एक छाया भर थीं।
छाया?
सच में?
हाँ। आपके चारों ओर धूप की रूपरेखा बनी हुई थी।
तुम जानते हो कि यह भूमध्य सागर है?
तुमने इसे महासागर कहा।
पर यह एक सागर है।
मैं जानता हूँ यह सागर है।
तो मुझे बताओ इस…
इस धूप की रूपरेखा के बारे में, जिसके बारे में तुम बात कर रहे थे।
वह एक प्रभामंडल जैसा था।
प्रभामंडल?
हाँ।
और तुम्हें यह प्रभामंडल पसंद आया?
हाँ।
- तुम्हें लगा यह प्रभामंडल ख़ूबसूरत है? - हाँ।
कितना ख़ूबसूरत?
बहुत।
बहुत ख़ूबसूरत।
इस प्रभामंडल की ये तस्वीरें…
तुम इनका क्या करोगे?
क्या तुम इन्हें देखा करोगे?
तुम प्रभामंडलों को देखा करोगे?
मुझे भूख लगी है।
तुम्हें भूख लगी है?
क्या मैं फ़िश फ़िंगर्स खा सकता हूँ?
तुम्हें फ़िश फ़िंगर्स चाहिए? तुम्हें पक्का पास्ता नहीं चाहिए?
मुझे फ़िश फ़िंगर्स चाहिए।
फ़िश फ़िंगर्स? फ़िश फ़िंगर्स तो घर पर भी हैं।
- तुम स्पगेटी नहीं खाना चाहते? - नहीं, मुझे फ़िश फ़िंगर्स चाहिए।
पिज़्ज़ा कैसा रहेगा?
येय, पिज़्ज़ा।
पिज़्ज़ा ठीक रहेगा? कौन सा पिज़्ज़ा?
बस सादा चीज़ और टमाटर वाला पिज़्ज़ा।
मशरूम नहीं? और अगर… ऊप्स।
लाइए, मैं ले लेता हूँ।
- तुम रहने दो। यह लो। - नहीं, मुझे ख़ुशी होगी।
शुक्रिया। मेरे हाथ सच में भरे हुए हैं।
तुम्हारा नाम क्या है, दोस्त?
मेरा नाम निकोलस है।
निकोलस। तुम कितने साल के हो?
मैं चार साल का हूँ।
चार? ये तो बहुत सारे साल हैं।
- नहीं, ये बहुत सारे नहीं हैं। - हाँ, ये हैं।
नहीं, ये नहीं हैं।
बेशक हैं। देखो, यह एक है और यह बहुत कम है।
यह दो है और यह और ज़्यादा है।
यह तीन है और ये कई हैं।
लेकिन यह, यह चार है और ये बहुत सारे हैं।
यह एक है और यह बहुत कम है।
- यह दो है और यह और ज़्यादा है। - हाँ?
यह तीन है और ये…
कई हैं।
- अच्छा। यह तीन है… - हाँ।
…और ये कई हैं।
यह चार है। ये बहुत सारे हैं।
- हे भगवान। - बिल्कुल सही।
उस रात तुम्हें देर तक नींद नहीं आई,
तुम्हें ऐसा महसूस हो रहा था जैसे अतीत से अभी-अभी खोद निकाली गई यादें तुम्हारा गला घोंट रही हैं।
आख़िरकार तुम्हें सुबह के साढ़े चार बजे नींद आई।
तुम इस निश्चितता के साथ जागीं कि तुम्हारी प्राथमिकता होनी चाहिए,
अपने परिवार को बचाना।
फिर से एक संतुलन बनाना।
हाँ। ज़रूर।
मैं जो कर सकता हूँ, कर रहा हूँ, पर मेरी बात मानो, ऐसा करने से
ट्रेज़री सिलेक्ट कमिटी के सामने हमारी स्थिति और बदतर हो जाएगी।
हाँ, यह एक अजीब सवाल है।
बेशक मैं पैसों का प्रबंधन करते रहना चाहता हूँ।
तो… क्या? तुम यह फ़ैसला नहीं ले सकते।
यह फ़ैसला परिवार के लोगों के
बहुमत से और ट्रस्ट की मंज़ूरी से लिया जाएगा।
तुम उस पिछले दिन के बारे में सोचती हो,
जब तुम रॉबर्ट को सब कुछ बताने ही वाली थीं
और ख़ुश होती हो कि तुमने नहीं बताया।
ठीक है।
उसे लगता है तुम दोनों में से वह ज़्यादा हिम्मत वाला है, लेकिन वास्तव में ऐसा नहीं है।
जब तुम उससे मिलीं, उसकी विश्वविद्यालय की पढ़ाई बस ख़त्म ही हुई थी।
वह तुमसे दो साल छोटा है।
वह शर्मीला था,
और इस वजह से वह अपनी उम्र से और ज़्यादा छोटा लगता था।
और तुम्हारे अंदर तुरंत उसके प्रति सुरक्षात्मक भाव पैदा हो गए।
ठीक है, तुम नहीं चिल्लाओगे तो मैं भी नहीं चिल्लाऊँगा।
उस बेवक़ूफ़ ने मेरा फ़ोन काट दिया।
- ह्यूगो का फ़ोन था? - हाँ, वह निकम्मा आदमी धमकी दे रहा है
कि वह हमारे परिवार के दान कार्यों को किसी दूसरी फ़र्म को सौंप देगा।
- कोई भाई तो ऐसा नहीं करता। - हाँ, क्योंकि वह मेरा सौतेला भाई है।
छोड़ो भी। वह बस भौंक रहा है, काटेगा नहीं, जान।
हाँ, लेकिन समस्या यह है कि उसके भौंकने से
परिवार के बाक़ी लोग भी भौंकने लगे हैं।
यह परिवार कमबख़्त चिवावा कुत्तों का झुंड है।
पता है, वे इन सारे ग़ैर-सरकारी संगठनों और दान कार्यों को
टैक्स में छूट मिलने और पर्यावरण के प्रति ज़िम्मेदार दिखने के साधन के रूप में देखते हैं।
उन्हें यह समझ नहीं आता कि उन्हें वास्तव में अपना काम करना चाहिए…
- तुम्हें पता है तुम क्या कर रहे हो, और… - …नहीं त… हाँ।
हाँ, जानता हूँ।
चलो, आज रात मैं खाना बनाती हूँ।
तुम्हारी यह पेशकश बहुत प्यारी है,
लेकिन तुम उस किताब को लेकर बहुत, बहुत तनाव में रही हो, इसलिए रहने दो।
ओह, वह। वह कुछ नहीं है।
- वह सच में कुछ नहीं है। वह बकवास है। - पक्का?
हाँ। मैं थोड़ी देर के लिए काम पर जाऊँगी,
और वापस आकर थोड़ी देर यहाँ चीज़ें व्यवस्थित करूँगी,
और फिर मैं कुछ खाने की चीज़ें लेकर आऊँगी और तुम्हारा पसंदीदा सोल मनीया बनाऊँगी।
ठीक है। लग रहा है यह तो काफ़ी स्वादिष्ट होने वाला है।
और हम थोड़े शरारती पल भी बिता सकते हैं
और पुलिनी मॉनराशे की वह बोतल पी सकते हैं जो रॉजर ने हमें दी थी।
ठीक है। अब मुझे निकलना चाहिए।
किसी को तो उन भौंकते पोमेरेनियन कुत्तों को क़ाबू में रखना होगा।
- मैंने अपनी चाबियाँ ले लीं? - तुम्हारी जेब में हैं, जान।
शादी का सम्बन्ध नाज़ुक होता है।
सिर्फ़ तुम्हारी नहीं, बल्कि सभी शादियों का।
उसमें एक संतुलन बनाकर रखना ज़रूरी है,
और तुम्हें लगता है कि अपनी शादी को सही रास्ते पर रखने में तुम कामयाब रही हो।
- माफ़ करना। क्या तुम मेरी मदद कर सकते हो? - हाँ।
बेशक। आपको क्या चाहिए?
हाँ। मुझे एक वैक्यूम क्लीनर ख़रीदना है।
आपने कुछ सोचा है किस तरह का चाहिए?
वैसे, घर के ज़्यादातर काम मेरी पत्नी करती थी।
- अब वह मर चुकी है। - सुनकर बहुत दुःख हुआ।
तुम बहुत नेकदिल हो।
मुझे शायद कुछ ऐसा चाहिए जो वज़न में हल्का हो।
कुछ ऐसा जो मुझ जैसा बूढ़ा आदमी भी सीढ़ियों से ऊपर और नीचे ले जा सके।
बेशक। मेरे पास आपके लिए एक बहुत उपयुक्त सुझाव है।
प्लीज़, इस तरफ़ आइए।
यह डायसन है, वैक्यूम क्लीनर श्रेणी में अव्वल।
बेहद ताक़तवर। दरअसल, इससे अच्छा सक्शन किसी दूसरे में नहीं है।
बाज़ार में इससे ज़्यादा ताक़तवर कोई वैक्यूम क्लीनर नहीं है।
और यह काफ़ी हल्का है, तो यह आसानी से सीढ़ियों से ऊपर और नीचे ले जाया सकता है।
यह बहुत अच्छा है। मतलब, यह… यह…
यह एक अनोखी मशीन है, है ना?
यह सबसे महँगे वैक्यूम क्लीनर में से एक है। इसमें क्रांतिकारी तकनीक का इस्तेमाल हुआ है।
- बेशक इसकी क़ीमत थोड़ी ज़्यादा है। - कितनी?
दो सौ निन्यानवे पाउंड।
पता नहीं। मैं शायद कोई ऐसा वैक्यूम क्लीनर लेना
ज़्यादा पसंद करूँगा जिसका मॉडल मेरे पुराने वैक्यूम क्लीनर जैसा हो।
कुछ… उसके जैसा।
हाँ, हूवर ब्रीज़ ईवो।
काफ़ी कम बिजली की खपत। कम पैसों में एक बढ़िया विकल्प।
क्या मैं बस… ओह, भाई। यह तो काफ़ी भारी है, है ना?
पता नहीं कि मैं इतना भारी संभाल पाऊँगा या नहीं,
मतलब, सीढ़ियों पर।
शायद नहीं…
शायद कोई बिना बिजली के चलने वाला बेहतर रहेगा।
बिसेल? उन्हें यही कहा जाता है ना?
जिनमें रोलर्स होते हैं जो धूल खींच लेते हैं जब उन्हें घुमाया जाता है…
ओह, हाँ। यह रहा। हाँ। यह कैसा रहेगा?
आपके फ़्लैट में कालीन कितना मोटा है?
वह फ़्लैट नहीं है। एक मकान है।
वह एक टेरेस हाउस है जिसमें एक बग़ीचा है, और…
कालीन या ग़लीचे? या सिर्फ़ फ़र्श है?
मतलब, नीचे लकड़ी का फ़र्श है और थोड़े कालीन हैं।
ऊपर ज़्यादातर कालीन हैं। तुम्हें क्या लगता है?
आपके लिए दोनों में से कोई भी सही रहेगा।
मतलब, दोनों में क्या अंतर है?
नहीं, आप इनकी तुलना नहीं कर सकते।
एक बीएमडब्ल्यू है और दूसरा टोयोटा कैमरी।
मेरे पास कार नहीं है।
मेरा मतलब यह है कि ये दोनों एक ही काम करते हैं,
बस एक दूसरे से बेहतर करता है।
अगर तुम मेरी जगह होते तो क्या करते?
डायसन लेता।
तुम बेहतर जानते हो।
आप निराश नहीं होंगे। आपके पूरे पैसे वसूल होंगे।
मुझे उसकी बेसब्री साफ़ दिखाई दे रही थी।
क्या चीज़ उसे इतनी बेचैन कर रही थी?
निश्चित तौर पर एक ऐसा बूढ़ा आदमी तो नहीं, जो यह फ़ैसला ना कर पा रहा हो कि कौन सा वैक्यूम क्लीनर ख़रीदे।
क्या इसे आपके घर पहुँचाना है?
क्या उसमें और पैसे लगेंगे?
नहीं, 50 पाउंड से ज़्यादा की ख़रीद पर हम सामान मुफ़्त में घर पहुँचाते हैं।
बहुत अच्छी बात है।
इसे आपके घर पहुँचाना है या आप अपने साथ ले जाएँगे?
घर पहुँचा देंगे तो बहुत मदद हो जाएगी।
क्या मैं आपका नाम जान सकता हूँ?
मेरा नाम जोज़ेफ़ टेओडोर कॉनरैड कोरज़ेनीऑस्की है।
क्या आप प्लीज़ मुझे इसकी स्पेलिंग बता देंगे?
जे-ओ-ज़ेड-ई-एफ़।
इसमें ओ के ऊपर एक एक्यूट एक्सेंट है।
एक्यूट एक्सेंट क्या होता है?
एक्यूट एक्सेंट दाईं तरफ़ झुका होता है,
जबकि ग्रेव एक्सेंट थोड़ा बाईं तरफ़ झुका होता है।
जैसा "अ प्रॉपो" के ए के ऊपर लगता है।
अच्छा। हाँ। बेहतर होगा कि आप अपना नाम लिख दें।
और प्लीज़, अपना पता भी।
मैंने उसे जोसेफ़ कॉनरैड का असली नाम बताया था।
उसे पता तो होगा नहीं कि जोसेफ़ कॉनरैड कौन था,
लेकिन उसका असली नाम टाइप करने में ज़्यादा अक्षर टाइप करने पड़ते,
और उसे शायद नियत जगह में वह नाम टाइप करने में परेशानी होती।
क्या एस के बाद यह एल है?
वह के है।
निकोलस रेवनस्क्रॉफ़्ट के लिए
आप भुगतान कैसे करेंगे?
अगर हो सके, तो मैं अपने क्रेडिट कार्ड से भुगतान करना चाहूँगा।
तुम्हें यक़ीन है मुझे दूसरा क्लीनर नहीं लेना चाहिए?
मैंने कहा तो, आप एक बहुत अच्छा क्लीनर ख़रीद रहे हैं।
- बात बस यह है कि मैं नहीं… - माफ़ कीजिए?
मैं निश्चय नहीं कर पा रहा हूँ। तुम्हें कैसे समझाऊँ?
मेरे जैसे पेंशन पर गुज़ारा कर रहे इंसान के लिए यह बहुत महँगा है।
- लेकिन… - मुझे माफ़ कर दो।
मुझे नहीं लगा था… मुझे नहीं लगता कि मैं यह ख़रीद सकता हूँ।
इरादा बदलने के लिए मुझे माफ़ करना।
तुमने मेरी बहुत मदद की है। उम्मीद है मैंने तुम्हारा समय बर्बाद नहीं किया।
शुक्रिया।
मुझे उम्मीद थी वह मुझे कुछ ऐसा ख़रीदने के लिए मनाने की
कम से कम कोशिश तो करेगा, जिसकी मुझे ज़रूरत नहीं थी,
लेकिन वह बिल्कुल बेकार व्यक्ति था।
एकदम निकम्मा।
उसे चकमा देना बहुत आसान होने वाला था।
गुड मॉर्निंग, कैथरीन। पुरस्कार के लिए बधाई हो।
शुक्रिया, जॉडी।
- गुड मॉर्निंग, कैथरीन। - जीसू।
समारोह कैसा रहा?
अच्छा रहा।
जानती हूँ आपको यह सब पसंद नहीं है।
बधाई हो, कैथरीन।
शुक्रिया, मेग।
आपके लिए बहुत सारे कार्ड आए हैं।
- ये ऊपर से आए हैं। - ये ख़ूबसूरत हैं।
उन्होंने शैम्पेन भी भेजी थी।
क्या यह पुरस्कार है?
ओह, हाँ।
- क्या मैं इसे हाथ में ले सकती हूँ? - हाँ। ज़रूर। यह भारी है।
- बधाई हो, कैथरीन। - चीयर्स।
बधाई हो, कैथरीन।
मुझे साइमन का चेहरा देखना है,
जब वह इस पुरस्कार को देखेगा।
शिफ़्टिंग कैसी चल रही है?
मतलब, बस चल रही है।
लगता है अभी पूरी तरह स्थिरता आती नहीं है कि अगले पड़ाव की खोज शुरू हो जाती है।
- कॉफ़ी? - प्लीज़।
- कह देता हूँ, बहुत ख़ूब, कैथी। - शुक्रिया। शुक्रिया, साइमन।
तो, अब क्या?
तो, कोई है जो मेरी डॉक्यूमेंट्री को फ़ीचर में बदलना चाहता है।
- हाँ। एक फ़िल्म में। - यह…
- यह बहुत अच्छी बात है। हाँ। - है ना?
- हाँ। - हालाँकि मुझे नहीं लगता कि अमेरिकी लोग
बोर्डिंग स्कूल के, मतलब, चलन को पूरी तरह से समझ पाएँगे।
- मुझे नहीं लगता वे समझ पाएँगे। - हाँ।
हाँ, पर वे मुख्य किरदार के लिए जॉडी फ़ॉस्टर को लेना चाहते हैं।
- अच्छा। - हाँ।
हाँ, जॉडी बेहतरीन है।
- है ना? सच में ना? - हाँ।
अगर तुम्हें इस बारे में बात करनी हो, तो मुझे बताना…
- बिल्कुल। - …क्योंकि मेरे पास
इन फ़िल्म वालों के साथ काम करने का अनुभव है।
- हाँ, जानती हूँ। - ठीक है।
- शुक्रिया, साइमन। - कोई बात नहीं, कैथी।
क्या यह सच है? फ़िल्म रूपांतरण?
नहीं। मैं बस उसका चेहरा देखना चाहती थी।
आप बहुत ख़राब हैं।
सच में?
फ़ोटो डेवलपमेंट स्पेशलिस्ट्स
ये रहीं आपकी तस्वीरें, नेगेटिव और यूएसबी ड्राइव।
मैंने सोचा था कि लैब वाले
इन आपत्तिजनक तस्वीरों की प्रतियाँ बनाने से मना कर देंगे,
लेकिन उन्होंने कुछ नहीं कहा।
रॉबर्ट रेवनस्क्रॉफ़्ट निजी और अत्यंत महत्वपूर्ण
मुझे मेरी युद्ध सामग्री मिल चुकी थी।
मुझे बस ग्रेनेड फेंकना था।
अच्छा, ठीक है। तो, बस वहाँ इस पर क्लिक करें। ठीक है?
- आपका दिन अच्छा बीते, सर। - आपका दिन अच्छा बीते।
तुम्हें पता है कि ऐसे कुछ ही लोग हैं
जिनके पास उन घटनाओं की जानकारी हो सकती थी, जिनसे यह किताब प्रेरित है,
और तुम उतनी ही सावधानी के साथ
इसकी छानबीन ना करने के लिए ख़ुद को दोष देती हो, जितनी सावधानी से तुम किसी
दूसरी ख़बर पर काम कर रही होतीं।
कौन जानता है पुलिस
गवाह - वेटर
पिता - मृत माता - मृत?
नैंसी ब्रिगस्टॉक से तुम सिर्फ़ एक बार मिली थीं, दस साल पहले,
और तुम्हें लगता है कि शायद तुमने उसकी ताक़त को कम आँका था।
नैंसी ब्रिगस्टॉक
कैफ़े मेमेट
शायद उस कमज़ोर, बूढ़ी औरत ने मौत पर जीत हासिल कर ली थी,
और अब वह तुम्हारी तरफ़ भी क़दम बढ़ा रही है।
- मिसेज़ ब्रिगस्टॉक? - हाँ।
मैं कैथरीन हूँ।
- आप चाय या कॉफ़ी लेंगी? - नहीं, शुक्रिया।
मेरी संवेदनाएँ आपके साथ हैं।
क्या कहा?
आप… आपके पति…
आपने अपने ख़त में लिखा था
- कि आपके पति गुज़र गए। - ओह, हाँ। शुक्रिया।
हाँ।
तो… मैं आपके लिए क्या कर सकती हूँ?
तुम कभी मेरे बारे में सोचती हो?
क्योंकि मैं हर रोज़ तुम्हारे बारे में सोचती हूँ।
मुझे हैरानी हुई कि तुमने मुझसे कभी संपर्क नहीं किया।
तुमने मेरे बेटे के अंतिम संस्कार तक पर आने की ज़हमत नहीं उठाई।
तुमने फूल तक नहीं भेजे।
हाँ। नहीं।
हाँ, मुझे उसका अफ़सोस है…
कम से कम तुम इतना तो कर ही सकती थीं।
जो हुआ, उसके बाद इतनी तो शर्म करनी चाहिए थी।
तुम भी एक माँ हो। तुम्हें ये चीज़ें समझनी चाहिए।
अब मैं आ गई हूँ, मिसेज़ ब्रिगस्टॉक।
जब वह घटना हुई, तुमने पुलिस को बताया कि तुम मेरे बेटे से पहले कभी नहीं मिली थीं।
जॉनथन से।
लेकिन तुम मिली थीं।
तुम उससे मिली थीं ना?
हाँ।
तो, तुमने झूठ क्यों बोला? तुमने सच नहीं क्यों बताया?
मुझे बस नहीं लगा कि उससे कोई मदद होगी।
मदद होगी? किसकी मदद होगी? तुम्हारी?
नहीं, नहीं। किसी की भी कोई मदद होगी।
ठीक है, हाँ। तुम आगे बढ़ चुकी थीं।
जैसा कि कहा जाता है, "जंजाल से छुटकारा मिला।"
तुम बचकर निकल गईं। वह बस एक और गुप्त राज़ बनकर रह गया।
- नहीं। - तब से मेरी ज़िंदगी जहन्नुम बनकर रह गई है।
हर एक दिन।
मुझे काम करना बंद करना पड़ा। मैंने सब कुछ खो दिया।
हाँ। मुझे इसका अफ़सोस है।
तो, अगर तुम में थोड़ी शर्म है,
तो बेहतर होगा कि अब सब बता दो,
क्योंकि तुम्हारे पास यह शायद आख़िरी मौक़ा है।
आप यह समझिए, मिसेज़ ब्रिगस्टॉक, कि यह आसान नहीं है।
असल में यह बात बहुत, बहुत पेचीदा है…
पेचीदा… पेचीदा? नहीं, नहीं, नहीं, नहीं, नहीं, यह पेचीदा नहीं है।
- मैं मर रही हूँ। टर्मिनल कैंसर। - मैं…
मुझे बहुत अफ़सोस है।
तो फिर इतनी पेचीदा नहीं है, है ना?
मुझे अफ़सोस है। मुझे नहीं लगता मुझे…
मुझे नहीं लगता मेरे पास कहने के लिए कुछ भी ऐसा है जिससे आपकी कोई मदद होगी।
तुम्हारे बेटे का नाम निकोलस है ना?
हाँ।
मैं उससे मिलना चाहती हूँ।
माफ़ करना?
मैं तुम्हारे बेटे से मिलना चाहती हूँ।
- नहीं। - बस थोड़ी देर के लिए।
- नहीं। नहीं। माफ़ करना, मैं यह नहीं होने दूँगी। - बेशक तुम समझ सकती हो क्यों।
तुम्हारा बेटा इस धरती पर भाग-दौड़ रहा है, जबकि मेरा बेटा ज़मीन में दबा सड़ रहा है।
निकोलस की ज़िंदगी मेरे बेटे की देन है।
उसे पता होना चाहिए कि अगर जॉनथन नहीं होता, तो वह ज़िंदा नहीं होता।
माफ़ करना। मैंने यहाँ आकर ग़लती कर दी।
तुम अलग ही इंसान हो।
तुम रात में सो कैसे पाती हो? तुम्हें ख़ुद से नफ़रत नहीं होती?
मुझे आपकी बीमारी का बहुत अफ़सोस है, लेकिन मैं आपकी कोई मदद नहीं कर सकती।
- जॉनथन ने तुम्हारे बेटे को बचाया था। - काश वह नहीं बचाता।
तुम ऐसी इंसान होने का दिखावा करने से थक नहीं जाती हो जो तुम नहीं हो?
हाँ, यही करो। भाग जाओ। जाओ।
नैंसी ब्रिगस्टॉक की मौत 2011 में हो गई थी।
- बस उसका पति ज़िंदा है। - नहीं, नहीं, वह मर चुका है।
मिसेज़ ब्रिगस्टॉक ने शिक्षक के रूप में 20 वर्ष पूरे किए
नहीं, वह निश्चित तौर पर ज़िंदा है।
उसका नाम स्टीवन ब्रिगस्टॉक है, वह 77 साल का है।
रिटायर्ड शिक्षक, कैंब्रिज से शिक्षा प्राप्त। लंदन का रहने वाला।
उससे कैसे संपर्क किया जा सकता है, कोई जानकारी है?
- यह लीजिए। पता और फ़ोन नंबर। - शुक्रिया।
मैंने वो आपको ईमेल पर भी भेज दिए हैं।
उससे कोई संपर्क मत करना।
मैं बस यह जानना चाहती हूँ कि वह पिछले कुछ सालों से क्या कर रहा था।
तो, इसकी क्या कहानी है?
स्टीवन ब्रिगस्टॉक बच्चों के साथ यौन गतिविधियों में लिप्त?
अभी मुझे कुछ नहीं पता।
शायद कुछ भी ना हो। बस… शुक्रिया, जीसू।
- शुक्रिया। - ज़रूर।
तुमने अपने सामने मौजूद ख़तरे को एक नाम और एक चेहरा दे दिया है।
तुमने इस प्रक्रिया का नियंत्रण अपने हाथों में ले लिया है।
तुमने फिर से अपना ध्यान केंद्रित कर लिया है।
तुम फिर से सुरक्षित महसूस कर रही हो…
लेकिन तुम समझती हो कि स्टीवन ब्रिगस्टॉक कोई बड़ा नुक़सान करे,
उससे पहले तुम्हें उस तक पहुँचना होगा।
रॉबर्ट डिनर करने के लिए बेताब
दरवाज़े बंद हो रहे हैं।
हैलो, होप। मैं जनीस बोल रही हूँ। आप किससे बात करना चाहते हैं?
होप चैरिटेबल ट्रस्ट
ज़रा सुनिए?
हाँ। मैं आपकी क्या मदद कर सकती हूँ?
हाँ। मेरे पास मिस्टर रॉबर्ट रेवनस्क्रॉफ़्ट के लिए एक पैकेट है।
आप इसे नीचे रिसेप्शन पर भी छोड़ सकते थे।
हाँ, जानता हूँ, पर वह इसका इंतज़ार कर रहे हैं,
और मुझसे कहा गया था
कि यह पैकेट उन तक सुरक्षित रूप से पहुँच जाना चाहिए।
- मैं उनकी सेक्रेटरी को बता दूँगी। - शुक्रिया।
नीचे जा रही है।
दरवाज़े बंद हो रहे हैं।
- हाय, रेक्स। - हाय, कैथरीन।
- सोल कैसी है? - आज बहुत अच्छी है। एकदम ताज़ा।
ओह, अच्छी बात है। मुझे दो दे दो। शुक्रिया।
ज़रूर। आप उन्हें कटवाना चाहेंगी?
नहीं। बस उनके सिर काट दो।
- ठीक है। - शुक्रिया।
अपने रिश्ते की शुरुआत में,
तुम रॉबर्ट के साथ पैरिस की यात्रा पर गई थीं।
ईल साँ-लुई के एक रेस्त्राँ में,
तुम दोनों ने सोल मनीया खाई जो उसे बहुत पसंद आई।
तुम्हें खाना बनाना बहुत ज़्यादा पसंद नहीं है, लेकिन तुमने वह रेसिपी सीखी।
तुम यही रेसिपी हर बार बनाती हो,
जब तुम रॉबर्ट के साथ ख़ुशनुमा और सहज पलों को फिर से जीना चाहती हो।
मुझे एक ट्रवेलेर मिला।
- आपको मछली के सिर चाहिए? - नहीं, नहीं। उन्हें तुम रख लो।
- उन्हें ऐमा को दे देना। - ठीक है। शुक्रिया।
- मिलते हैं। - ठीक है। बाय।
रॉबर्ट।
ये वो फ़ाइल हैं जो आपको चाहिए थीं, और थोड़ी देर पहले यह आया था।
देने वाले ने कहा कि आप इसका इंतज़ार कर रहे हैं।
शुक्रिया। उसे यहीं डेस्क पर छोड़ दो, प्लीज़।
कुछ और काम है, रॉबर्ट?
नहीं। बस यही था। तुम्हारी शाम अच्छी गुज़रे, ऐमिली।
शुक्रिया। आपकी भी, रॉबर्ट।
कोई परेशानी ना हो तो दरवाज़ा खुला छोड़ देना।
हाँ।
रॉबर्ट एक ऐसी फ़र्म का प्रबंधक है
जो कई ग़ैर सरकारी संगठनों के लिए एक अम्ब्रेला कंपनी की तरह काम करती है,
जिनमें से कई उसके परिवार द्वारा दान कार्यों के उद्देश्य से और प्रतिष्ठा दिखाने के लिए स्थापित किए गए थे,
लेकिन साथ ही उनका इस्तेमाल हवाला विरोधी अनुपालन नियमों से बचने के साधनों के रूप में भी किया जाता है।
द पर्फ़ेक्ट स्ट्रेंजर ई. जे. प्रेस्टन
ऐमिली! ऐमिली!
ऐमिली!
- रॉबर्ट? - माफ़ करना, ऐमिली।
यह पैकेट कहाँ से आया?
कोई इसे रिसेप्शन पर छोड़ गया था।
- कौन? - जनीस ने बताया था कि कोई बूढ़ा आदमी था।
उसने कहा आप इसका इंतज़ार कर रहे हैं। उसने और कुछ नहीं कहा।
और वह आदमी, वह कैसा दिखता था?
जनीस ने कहा कि वह थोड़ा, मतलब, बेढंगा और बेघर लगता था, लेकिन वह विनम्र था।
वह ज़्यादा देर नहीं रुका, उसने बस लिफ़ाफ़ा छोड़ा और बाहर चला गया।
- कोई समस्या? - नहीं, नहीं, नहीं।
कोई बात नहीं। शुक्रिया। मैं तुमसे सुबह मिलता हूँ।
- गुड इवनिंग, मिस्टर रेवनस्क्रॉफ़्ट। - गुड इवनिंग। शुक्रिया।
दरवाज़े बंद हो रहे हैं।
रॉबर्ट उस होटल को पहचानता है जहाँ ये तस्वीरें ली गई थीं…
लेकिन जिस चीज़ से वह अपनी नज़र नहीं हटा पा रहा है, वह है कैथरीन।
चेहरा तो निश्चित ही कैथरीन का है,
लेकिन रॉबर्ट उसके चेहरे के ये भाव नहीं पहचानता।
इन तस्वीरों में जो कैथरीन है, वह उसकी पत्नी नहीं है।
बाप रे।
यह एक ऐसी जवान औरत है जिस पर अपनी कामनाओं का जुनून हावी है,
और जो स्वच्छंदता से इस आनंद का लुत्फ़ उठा रही है।
उसकी स्वाभाविक कामुकता, रॉबर्ट के प्रभाव से दूर।
वह इस कैथरीन को पहचान नहीं पा रहा है,
और ना ही महसूस हो रही इस उत्तेजना को, जो उसकी बेचैनी और दर्द के नीचे छुपी हुई है।
तुम बिना चूके हर हफ़्ते अपनी माँ को फ़ोन करती हो।
हालाँकि, हाल में, वो जल्दबाज़ी और बेपरवाही से भरी बातचीत रही हैं,
और तुम्हें लगता है कि वह बेहतर की हक़दार हैं।
तुम्हारी माँ अब तारीख़ों और समय को लेकर भ्रमित हो जाती हैं,
लेकिन अभी घबराने की कोई बात नहीं है।
हैलो?
मॉम। कैसी हैं आप?
आपका यह हफ़्ता कैसा रहा?
बहुत बढ़िया। शुक्रिया।
शांत, मतलब, लेकिन बहुत अच्छा।
तुम छुट्टियों से वापस कब आईं?
मैं तो बहुत पहले वापस आ गई थी।
पता है, तब से मैं आपसे कई बार मिल चुकी हूँ।
- क्या आप ऐमा के नए बच्चे को देखने गई थीं? - ओह, हाँ। वे मुझे लेने आए थे।
वे बहुत अच्छा बर्ताव करते हैं।
- बहुत प्यारी है। सारा समय हँसती रहती है। - सच में?
और निक कैसा है और उसकी नौकरी?
हाँ। हाँ, उसे वह पसंद है, शायद।
हाँ, उसे वाक़ई पसंद है।
यह तो बहुत अच्छी बात है। वह बहुत होशियार लड़का है।
पिछले कुछ हफ़्तों में ना आने के लिए मुझे माफ़ कर देना।
थोड़ा काम ज़्यादा रहता है। मतलब, घर वग़ैरह बदलने में व्यस्त हूँ।
बेकार की बात मत करो। तुम दो दिन पहले तो आई थीं।
कल तुमसे मिलकर मुझे बहुत ख़ुशी हुई।
नहीं, मॉम, मैं वहाँ दो हफ़्तों से नहीं आई हूँ।
रॉबर्ट और मैं एक नए घर में आ गए हैं।
मुझे नहीं पता था।
मतलब, हमने घर बदल लिया है।
सुनिए, क्यों ना हम परिवार के लोग लंच पर मिलें,
और मैं निक को बुला सकती हूँ, और, पता है, हे, आपको लेने भी आ सकती हूँ?
नहीं, तुम्हें मुझे लेने आने की ज़रूरत नहीं है, कैथरीन। मैं बस पकड़कर आ सकती हूँ।
ठीक है। हम इस बारे में बात कर सकते हैं।
अलीना कैसी है? क्या वह सब चीज़ों का ख़याल रख रही है?
वह बहुत अच्छी है।
ठीक है। क्या आप चाहती हैं वह और ज़्यादा आया करे?
मेरा मतलब है, हो सके तो हर रोज़, मतलब, हफ़्ते के दौरान।
ओह, भगवान, नहीं। नहीं।
हम सारा दिन साथ में बैठकर टेलीविज़न देखते हैं।
उसके जाने के बाद सोफ़े से सब्ज़ी की महक आती है।
- मतलब, फिर तो वह आपको बहुत पसंद करती होगी। - वह बहुत अच्छी है।
ठीक है, मॉम। मैं… हाँ, मैं शाम का खाना बनाने में लगती हूँ, और…
- पर मैं आपको जल्दी फ़ोन करूँगी। ठीक है? - ठीक है, बच्चे।
- आपको बहुत प्यार। हाँ। बाय-बाय। - बाय। ख़याल रखना। बाय। बाय।
तुम जानती हो कि तुम अपनी माँ की धीरे-धीरे बिगड़ती तबियत को स्वीकार करने में हिचक रही हो।
उसने अभी किसी बीमारी का रूप तो नहीं लिया है, लेकिन उसका असर धीरे-धीरे सामने आ रहा है।
सात बजे डिनर तैयार हो जाएगा। स्वादिष्ट! प्यारप्यारप्यार
रॉबर्ट जानता है कि ये तस्वीरें कब ली गई थीं।
वह इटली की एक यात्रा के दौरान की बात है।
उसे याद है कि वह उन छुट्टियों में कुछ दिन वहाँ नहीं था।
वह जल्दी वापस घर आ गया था…
कैथरीन सात बजे डिनर तैयार हो जाएगा! स्वादिष्ट! प्यारप्यारप्यार
…कैथरीन और निकोलस को वहीं छोड़कर।
- हैलो? - निक। हाय, मैं डैड बोल रहा हूँ।
हैलो।
सुनो, क्या तुमने खाना खा लिया?
नहीं।
तो, मैं थोड़ी देर में वहाँ आ रहा हूँ
और फिर हम डिनर करने चलेंगे।
मुझे काफ़ी देर तक काम करना पड़ा, और मुझे बहुत भूख लग रही है।
तुम्हारा ज़्यादा समय नहीं लगेगा।
हम तुम्हारे फ़्लैट के पास वाली पब में चलेंगे। वह दरअसल मेरे घर के रास्ते में पड़ता है, दोस्त।
वैसे, मॉम आपसे संपर्क करने की कोशिश कर रही हैं।
हाँ। हाँ। हाँ, जानता हूँ। जानता हूँ।
मैंने उनसे बात कर ली है, तो फ़िक्र की कोई बात नहीं।
तुमसे जल्दी मिलता हूँ, बच्चे।
ठीक है।
डिनर तैयार है? प्यारप्यार
रॉबर्ट ने तुम्हारी कॉल या मैसेज का जवाब नहीं दिया है।
तुम इस बात से परेशान हो। उसने माफ़ी माँगने के लिए भी फ़ोन नहीं किया है।
तुम्हें लगता है वह स्वार्थी हो रहा है। उसने तुम्हारे बारे में सोचा तक नहीं।
तुम्हें चोट पहुँची है।
सात बजकर 45 मिनट हो चुके हैं
काश तुम मुझे पहले बता देते प्यार
कैथरीन ग़लत है।
रॉबर्ट ने पिछले दो घंटों में उसके बारे में सोचने के अलावा और कुछ नहीं किया है।
लिज़बोआ डेलीकेटेसन
कैथरीन से मिलने से पहले,
रॉबर्ट को यौन सम्बन्धों का ज़्यादा अनुभव नहीं था।
और हालाँकि उन्होंने इस बारे में कभी बात नहीं की थी…
कैथरीन क्या हो रहा है?
…उसे हमेशा से यह डर था कि इस मामले में कैथरीन ज़्यादा अनुभवी थी।
यह बात उसे हमेशा असुरक्षित महसूस कराती रही है।
- चलें? - मैं अभी तैयार नहीं हुआ हूँ।
कोई बात नहीं। मैं ऊपर आकर इंतज़ार करता हूँ।
बैठ जाइए। यहाँ कोई नहीं है।
इस जगह से नशीली चीज़ों की दुर्गंध आ रही है।
तीन महीने पहले जब रॉबर्ट
और कैथरीन ने यहाँ शिफ़्ट करने में निकोलस की मदद की थी, तब से रॉबर्ट यहाँ नहीं आया है।
उसे इस जगह से घिन आ रही है,
पर वह ख़ुद को समझाता है कि विद्यार्थियों से भरे एक फ़्लैट में यही उम्मीद की जा सकती है।
हालाँकि निकोलस विद्यार्थी नहीं है।
रॉबर्ट यह बात स्वीकार नहीं करेगा,
लेकिन वह इस बात से बहुत निराश है कि निकोलस क्या बन गया है।
वह ख़ुद को बताता है कि एक समय पर उसके बेटे में बहुत क्षमता थी
और कैथरीन के प्रति उसे फिर से ग़ुस्सा आने लगता है।
यह कैथरीन की ग़लती है।
उसने हमेशा अपने काम और अपने ख़ुद के आनंद को प्राथमिकता दी,
और अपने ख़ुद को बेटे का ध्यान नहीं रखा।
और अब उसने निकोलस को सबसे दूर कर दिया है।
उसने रॉबर्ट को भी राज़ी कर लिया
कि निकोलस के लिए अपने पैरों पर खड़ा होना ज़रूरी है।
चलो, दोस्त। द मॉन्टपीलीयर?
वहाँ वो पोर्क चीक क्रॉकेट मिलते हैं जो तुम्हें बहुत पसंद हैं।
आप बाहर इंतज़ार कर सकते हैं। मैं बस थोड़ी देर में आता हूँ।
कोई जल्दी नहीं, दोस्त।
हाँ, सोच रहा हूँ तुम कहाँ पहुँच सकते हो।
नहीं, अगर मैं नौकरी करके थोड़े और ज़्यादा
पैसे कमा पाता, तो बहुत अच्छा होता।
यह तो अच्छी बात है।
पता नहीं। शायद।
मुझे लगता है मैं, मतलब…
मैनेजर वग़ैरह के या ऐसे ही किसी पद तक पहुँचना चाहूँगा।
उन्होंने मुझे अपनी योजनाएँ बताई हैं, मतलब, पाँचेक साल को लेकर।
उन्होंने कहा था, शायद एक महीने बाद, जब ट्रेनिंग ख़त्म हो जाएगी,
तब मुझे कर्मचारियों को मिलने वाले फ़ायदे वग़ैरह मिलना शुरू होंगे।
तो, मतलब, वह बहुत अच्छा होगा, है ना?
हाँ। हाँ। हाँ, यह बहुत अच्छा होगा।
तो, फ़्लैट में सब, मतलब, कैसा चल रहा है?
हाल ही में मैं वहाँ ज़्यादा नहीं रहा हूँ।
- क्यों? - मैं एक लड़की से मिला था,
और मैं काफ़ी समय उसके घर पर ही बिता रहा हूँ।
मुझे उसके बारे में बताओ।
वैसे, ज़्यादा कुछ बताने लायक़ नहीं है।
मुझे नहीं लगता वह मॉम को पसंद आएगी।
इसका तुम्हारी मॉम से कोई लेना-देना नहीं है, है ना? मतलब, उनकी राय से क्या फ़र्क़ पड़ता है?
तो, वह लड़की, वह कैसी है?
हम इन गर्मियों में छुट्टियों पर जाने का सोच रहे हैं,
लेकिन पता नहीं मैं पैसे इकट्ठे कर पाऊँगा या नहीं।
कहाँ जाना चाहते हो?
किसी सस्ती जगह।
शायद मेओर्का या स्पेन।
इटली कैसा रहेगा?
शायद ठीक रहेगा। क्या वहाँ अच्छे समुद्र तट हैं?
हाँ, बेशक हैं।
क्या तुम्हें वो छुट्टियाँ याद नहीं हैं जब तुम छोटे थे और हम इटली गए थे?
- नहीं। - हाँ, तुम लगभग पाँच साल के थे।
मुझे काम की वजह से बीच में ही घर जाना पड़ा था।
मैं तुम्हें और तुम्हारी मॉम को अकेला छोड़कर आ गया था।
- बहुत धुंधला सा याद है। ख़ास याद नहीं। - हाँ। हम कुछ ही दिन वहाँ रहे थे।
मुझे उस वक़्त बहुत, बहुत बुरा महसूस हो रहा था।
मुझे तुम्हें तुम्हारी मॉम के साथ अकेला नहीं छोड़ना चाहिए था।
आप इसे लेकर बुरा मत महसूस करो, डैड, क्योंकि मुझे कुछ याद नहीं है।
नहीं, लेकिन मुझे… मुझे बहुत बुरा महसूस होता है।
तुम्हें पक्का कुछ याद नहीं है?
क्या तुम्हारी मॉम अपने किसी दोस्त से मिली थीं?
मैं आपसे कह रहा हूँ, मुझे याद नहीं है।
तुम्हें अपनी गर्लफ़्रेंड को किसी अच्छी जगह ले जाना चाहिए। मैं तुम्हारी मदद करूँगा।
मुझे बहुत अच्छा लगेगा, लेकिन मॉम को यह पसंद नहीं आएगा।
वह कहती हैं कि यह नियमों के ख़िलाफ़ है और अपनी समस्याएँ मुझे ख़ुद ही संभालनी होंगी।
फिर उन्हें भाड़ में जाने दो।
शुक्रिया।
- एक और बोतल लाऊँ? - नहीं, मेरा मन इसी से भर गया।
यह इतनी बकवास थी कि क्या कहूँ।
ठीक है। मैं अभी आता हूँ।
क्या हुआ?
जान?
ओह, भगवान।
ये ऑफ़िस में आई थीं।
ये किसने भेजीं?
पता नहीं।
ये और किसके पास हैं?
मुझे नहीं पता।
तुम्हें नहीं पता?
जल्दी ही ये पूरे इंटरनेट पर फैल सकती हैं। बैठ जाओ।
देखो इन्हें।
तुम्हें ये किसने दीं?
देखो इन्हें।
प्लीज़, मैं बस…
इन्हें पास से देखो।
प्लीज़, रॉबर्ट। मैं समझा सकती हूँ।
मैं बस… जान, प्लीज़ मत करो।
तुम ऐसा कैसे कर सकती हो?
मुझे माफ़ कर दो।
ओह, भगवान, मुझे तुम्हें बता देना चाहिए था।
आख़िर हुआ क्या था?
ऐसा नहीं है कि…
यह बहुत पहले की बात है। मैं…
मैं अच्छी तरह जानता हूँ यह कब की बात है। मैं उस बेडरूम में तुम्हारे साथ सोया था।
हाँ, जानती हूँ। मुझे तुम्हें बता देना चाहिए था।
जहाँ तक मुझे याद है, उस समय हम ना के बराबर सेक्स कर रहे थे।
और इसीलिए मैं तुम्हारे लिए यह कमबख़्त अंडरवियर लेकर आया था।
रॉबर्ट, मत करो ना। मैं तुम्हें बता दूँगी, लेकिन तुम मेरी बात तो सुनो।
- अब समझ आ रहा है। - अगर तुम सुनो तो मैं बताती हूँ।
यह उन छुट्टियों के बाद की बात है…
यह उन छुट्टियों के बाद… मुझे बोलने दो, कैथरीन।
यह उन कमबख़्त छुट्टियों के बाद की बात है,
जब तुमने मुझसे कहा था कि तुम वापस काम शुरू करना चाहती हो।
- हाँ। मैंने कहा था… - हाँ। "मैं बहुत तनाव में हूँ।
मुझे काम की याद आती है। मुझे नहीं पता अब मेरा क्या अस्तित्व है।"
वह सब बकवास थी।
तुम एक माँ की भूमिका से ऊब गई थीं। तुम मेरे साथ इस शादी से ऊब गई थीं।
- नहीं, नहीं, नहीं। - नहीं, तुम ऊब गई थीं,
- और दूसरों का ध्यान अपनी ओर खींचना चाहती थीं। - नहीं, रॉबर्ट। ऐसा नहीं…
भगवान ही जाने, और दूसरे कितने लोग रहे होंगे।
वह कमबख़्त काम के सिलसिले में घूमना।
नहीं, नहीं, नहीं, नहीं। रॉबर्ट, प्लीज़।
अब पता चला मैं जब भी तुम्हारे साथ सेक्स करना चाहता हूँ, तुम्हारे सिर में दर्द क्यों हो जाता है।
जानती हूँ। मुझे माफ़ कर दो।
- ऐसा नहीं है कि मैं नहीं चाहती। - ज़ाहिर है मैं तुम्हें कभी संतुष्ट नहीं कर पाया।
नहीं, नहीं। ऐसा नहीं है। ऐसा नहीं है। मैं संतुष्ट हूँ, जान।
मुझे अपने परिवार की बात मान लेनी चाहिए थी। उन्होंने मुझे तुम्हारे बारे में आगाह किया था!
जान, प्लीज़ ऐसा मत कहो। तुम मेरी बात तो सुन लो, जान।
तुम्हारी बात सुनूँ?
देखो, मैं नहीं चाहती थी कि तुम हमें वहाँ छोड़कर जाओ।
क्या तुम्हें याद है?
मैंने तुमसे जाने के लिए मना किया था। काम पर जाने के लिए,
निक और मुझे छोड़कर जाने के लिए मना किया था।
याद है? मैं अकेली नहीं रहना चाहती थी। मैं तुम्हारे…
यक़ीन नहीं हो रहा है। तुम कह रही हो कि यह…
- नहीं। मैं तुम्हारे साथ… - तुम कह रही हो यह मेरी ग़लती है।
- नहीं, नहीं, नहीं, नहीं। - बेशक, ग़लत तो हमेशा
तुम्हारे साथ ही होता है, है ना?
मतलब, हाँ, होता है। हो…
नहीं, नहीं, नहीं। तुम्हें सच में लगता है तुम किसी भी चीज़ को सही ठहरा सकती हो, है ना?
तुम… अपने आसपास के हर इंसान को अपनी बातों में फँसा सकती हो,
और ख़ुद को कमबख़्त संत कैथरीन की तरह पेश कर सकती हो।
इतने निर्दयी मत बनो।
मैं निर्दयी… मैं निर्दयी बन रहा हूँ? कैथरीन।
तो, क्या वह सम्बन्ध आगे चला था?
- नहीं। - वह कौन था?
वह…
- मुझे जानना है कि वह आख़िर कौन था। - प्लीज़, जान।
क्या वह कोई इतालवी वेटर था?
- नहीं। नहीं था। - क्या वह… छुट्टियों में जो भी मिल जाए?
- जैसे कोई ठरकी किशोर। कोई भी अजनबी। - नहीं।
या छुट्टियों पर आया हुआ कोई ख़र्चीला अंग्रेज़ पर्यटक।
- धूप सेंकना, बियर पीना… - नहीं।
…और किसी के भी साथ सेक्स करना।
बेशक, आम तौर पर उनके साथ उनके कमबख़्त बच्चे नहीं होते, है ना?
जानती हूँ। लेकिन वह ऐसा कुछ नहीं था।
तो, कैसा था? क्योंकि वह निक की तस्वीरें खींच रहा था।
हमारा बेटा वहाँ था। हमारा बेटा।
- जानती हूँ। मुझे माफ़ कर दो। मुझे माफ़ कर दो। - तुम उसके साथ ऐसा कैसे कर सकती हो?
मेरे साथ यह करना एक बात है, लेकिन उसके साथ?
ताज्जुब नहीं कि वह तुमसे बात नहीं करता।
ताज्जुब नहीं वह तुम्हारी तरफ़ देखता तक नहीं।
क्या इसकी वजह वह है जो उसने देखा?
- नहीं, नहीं। नहीं। - क्या उसने यह देखा था?
या सुना था?
नहीं, निक ने कुछ नहीं सुना। मैं क़सम खाती हूँ।
मैंने उसे कुछ सुनने या देखने नहीं दिया।
यह तो शानदार है। तुम तो इस सदी की सबसे अच्छी माँ हो।
क्यों ना हम इसे भी तुम्हारे दूसरे पुरस्कारों के साथ रख दें?
मैं एक बहुत ख़राब माँ हूँ। यह बात मैं जानती हूँ।
लेकिन उसने कुछ नहीं सुना था। वह कुछ नहीं जानता है।
उसने यह किताब पढ़ ली है, है ना, कैथरीन?
हाँ, जानती हूँ उसने पढ़ ली है। लेकिन वह कुछ नहीं समझा है।
- तुम पर यक़ीन नहीं होता। - तो…
क्या यह उस आदमी ने लिखी है?
क्या कहा? मुझे सुनाई नहीं दिया।
- वह नहीं लिख सकता। - फिर किसने लिखी है?
मुझे नहीं पता।
- शायद उसके पिता ने। - उसके पिता ने?
हाँ। मुझे लगता है वह उसका पिता था।
ओह, भगवान। वह एक कमबख़्त बच्चा था, है ना?
उसकी उम्र कितनी थी?
वह मर चुका है। उसकी मौत हो गई।
इसीलिए तुमने मुझे नहीं बताया।
तुम्हें लगा कि तुम इससे बच गई हो।
नहीं, मुझे लगा था मैं उस बात को भुला सकती हूँ।
- यही मैं तुम्हें बताने की कोशिश कर रही हूँ। - तुम्हें लगा तुम बच गईं।
मैं ऐसा नहीं सोच सकती। प्लीज़, जान। प्लीज़।
- मैं तुम्हें बताना चाहती हूँ। - तुम्हें लगा तुम इससे बच गईं।
प्लीज़ मत जाओ। मैं तुम्हें सब कुछ बता दूँगी।
- प्लीज़। - मुझे छूओ मत, कैथरीन।
प्लीज़, रॉबर्ट। मत जाओ। प्लीज़ रुक जाओ। मुझे छोड़कर मत जाओ।
- कोई बात नहीं। मैं किताब ही पढ़ लूँगा। - जान। जान। प्लीज़। प्लीज़।
मैंने कहा मुझे छूओ मत!
ठीक है। मुझे माफ़ कर दो।
रॉबर्ट, प्लीज़ मुझे छोड़कर मत जाओ।
मत जाओ।
रॉबर्ट! रॉबर्ट! प्लीज़ मत…
जैसा तुम सोच रहे हो, वैसा नहीं है, जान!
डिस्क्लेमर
रेने नाइट के उपन्यास पर आधारित
शांतिः शांतिः शांतिः
उप-शीर्षक अनुवादक : पुनीत कुसुम